ДОСИТЕЈ ОБРАДОВИЋ-ПИСМО ХАРАЛАМПИЈУ

ПРОЧИТАЈ Писмо Харалампију на стр.28

|  |
| --- |
| Ово прочитати:  Oколности у којима се јавља просветитељство у српској књижевности.   * Просветитељство представља прекретницу у развоју српске културе до које је дошло крајем XVIII и почетком XIX века. До тада је српски духовни живот био претежно везан за средњовековну традицију. Срби који су живели на простору Аустроугарске 1770. добијају право да се образују на свом језику, да исповедају своју веру и да негују своју духовну традицију па се, прихватајући нове, просветитељске идеје, све више окрећу западу и читају Волтера, Монтескеја и Дидроа. Стављајући модерне просветитељске идеје испред наслеђа Доситеј Обрадовић постаје родоначелник нових тежњи и новог духа. |
| Доситеј Обрадовић (1739‒1811).   * Рођен је у Чакову, у Банату. Световно име му је било Димитрије. Брзо остаје без оба родитеља па старање о њему преузимају стриц Грујица и тетак Никола Парчанин. Брзо је научио да чита и пише и долази на идеју да се замонаши, али га теча у томе спречава. Одлази у Темишвар где учи трговачки занат, али то убрзо напушта и 1757. одлази у манастир Хопово на Фрушкој гори. Замонашује се 1758. и добија име Доситеј. * У манастиру највећи део времена проводи читајући како црквене књиге тако и историјске књиге и оригинална књижевна дела. Управо су световне књиге пробудиле у Доситеју сумњу да би у затвореној манастирској средини могао да довољно прошири своја знања. Напушта монашки живот, доста путује и службује као учитељ. У Карловцима почиње да пише своје чувено дело *Живот и прикљученија*. * У Хале у Немачкој долази 1782. год. и уписује се на универзитет желећи да изучава филозофију и естетику. У Лајпцигу 1783. објављује *Писмо Харалампију*, 1784. *Совјете здраваго разума,* а 1789.други део књиге *Живот и прикљученија.* * Помаже устаничкој Србији. Учествује у припреми зако на о уређењу српске државе. Почетком 1808. постаје члан Правитељствујушчег совјета, у септембру отвара Велику школу (будући универзитет), а у новембру припрема нови српски устав. * Карађорђе га 1811. поставља за министра просвете. Исте године умире у Београду. * Шта је манифест, а шта писмо као књижевна врста? * **Манифест** (lat. manifestus ­­­­‒ проглас) ‒ текст који прокламује основна начела књижевног стварања неке нове групе писаца, обично радикалније супротстављене владајућим књижевним конвенцијама. * **Писмо** – представља форму комуникације којом се изражавају мисли, осећања, описује низ догађаја или воде филозофске дискусије. Најважнија особина писма као књижевног или полу-књижевног жанра јесте његова дијалошка природа. Без обзира на то да ли је оно личне или пословне природе, формално или неформлно, њиме се скоро увек захтева одређени одговор онога на кога је адресирано. Као књижевна врста постоји још од античког доба где се неговало као посебан део реторике (Цезар, Цицерон, Плиније Млађи...). У средњем веку писмо је један од најчешћих облика који су користили црквени оци (Августин, Јероним...). У доба хуманизма и ренесансе писма користе мистици, хуманисти, песници, владари да изразе размишљања о најразноврснијим стварима. У француској књижевности у доба класицизма и рококоа писмо се, као књижевна врста, доводи до савршенства (Монтењ, Боало, Расин, Рабле, Русо, Волтер, Дидро...). Друга половина XVIII и скоро читав XIX век представљају велико раздобље европског писма. Код нас из тог времена потичу најбогатије и књижевно најзначајније преписке ‒ Вукова, Његошева и Доситејева. * Писмо Харалампију се у историји српске књижевности сматра манифестом модерног, просветитељског доба у форми писма у коме Доситеј образлаже свој просветитељски програм. Доситејев програмски текст учи да се знање, лично достојанство и слобода могу стећи просвећивањем и књигом. За то је било потребно реформисати књижевни језик тако да постане близак и разумљив човеку из народа.   **Домаћи задатак- ОДГОВОРИ НА ПИТАЊА:**   * Коме је упућено ово писмо? * Какве намере има Доситеј Обрадовић? Како је замислио *Совјете здраваго разума*? Каква је корист од издавања ове књиге на народном језику * Које мудре мисли и **просветитељске идеје** износи Доситеј у своме писму?     Пронађите места у *Писму* где Доситеј говори о значају **толеранције** и значају језика за **национални идентитет**.  **Преписати у свеске**  **Писмо Харалампију**  Доситеј Обрадовић (1739‒1811)  **О ПИСЦУ:**  ‒ писац, реформатор, филозоф, лингвиста, полиглота, преводилац, први министар просвете  ‒ дела: *Писмо Харалампију*, *Живот и прикљученија*, *Пјесна на инсурекцију Сербијанов, Совјети здраваго разума, Етика, Басне*  **„Писмо Харалампију”**  **књижевна врста**: манифест, писмо  **просветитељске идеје**:   * народни језик као књижевни ● здрав разум * толеранција ● корист * значај књига ● природна доброта * отварање школа   **језик и стил**:   * граматичке грешке ● једноставност, непосредност и топлина израза * позајмљенице ● хумор и иронија |
|  |